Jankooo Jankoo (jankooojankoo) on Pinterest
More ideas from Jankooo
Meme, Searching, Mottos, Quotation, Poetry, Bending, Diets, Deutsch, Quote, Search, Memes Humor, Quotations, Poem Diesel Engine Injector Pump Repair | Industrial Corner | Engineering Knowledges & News Updates
By Diesel 4 August 2014
TAGGED : Injector Pump Repair
« Car A/C Condenser Design
Atmospheric Storage Tanks Excessive Vapor Generation » Ouers soek antwoorde ná gestremde seun onverwags sterf | Maroela Media
Johan Vermeulen. Foto: Verskaf
Johan Vermeulen is op 26 November 2016 dood nadat hy volgens die bestuur van die versorgingsoord geval het en beseer is. Thys Vermeulen, Johan se pa, vermoed egter daar steek meer agter sy seun se dood.
Vermeulen het aan Maroela Media gesê Johan is met Cornelia de Lange-sindroom gebore, ŉ ontwikkelingsversteuring wat tot verstandelike en fisieke gestremdheid lei. Volgens Vermeulen het die sindroom tot gevolg gehad dat Johan ten tyde van sy dood die liggaamsbou van ŉ 10-jarige seun gehad het en glad nie kon praat nie. Sy verstandelike vermoëns is ook aangetas.
Johan is sedert Januarie 2014 in Huis Sunfield Fortuna in Balfour versorg. Vermeulen het gesê hy en sy vrou het middel 2016 van die Noord-Kaap na Parow verhuis, wat tot gevolg gehad het dat hulle net elke paar weke by Johan kon gaan kuier. Voor sy dood was Johan gelukkig by Sunfield Fortuna en was Vermeulen en sy vrou meestal tevrede met die versorging wat Johan daar ontvang het.
“Ons het nooit rede gehad om te vermoed dat iets nie pluis was nie,” het Vermeulen gesê. “In Januarie 2016 is Johan hospitaal toe geneem omdat hy sy heup seergemaak het. Die personeel het vir ons gesê hy het sy voet gestamp en toe mank geloop. X-strale het later getoon hy het sy heup seergemaak.”
In hierdie geval het iemand van Sunfield Fortuna dadelik Johan se ouers gebel en hulle ingelig dat hy hospitaal toe geneem is. Die Vermeulen-egpaar sou normaalweg ook ingelig word indien Johan siek gevoel het en dokter toe geneem moes word.
Vermeulen sê niemand het hom egter gebel om hom in te lig van die val wat glo tot Johan se dood gelei het nie. “Ek het die aand van 26 November net ŉ oproep gekry om te sê my seun is dood. Ek het nie eens geweet daar was iets fout nie.” Personeel by Sunfield Fortuna het vir Vermeulen gesê Johan het die oggend geval en is na ŉ staatshospitaal geneem waar hy steke gekry het en weer huis toe gestuur is. Hy is dieselfde aand dood.
Vermeulen sê dit was dadelik vir hom vreemd dat Johan na ŉ staatshospitaal toe geneem is, omdat hy ŉ hospitaalplan het en voorheen na private hospitale geneem is vir mediese behandeling. Volgens Vermeulen was hy en sy vrou nog altyd bereid om vir mediese onkoste te betaal wat nie deur die hospitaalplan gedek word nie.
Vermeulen het later ook vasgestel Johan het na bewering ook op 11 November en 24 November by die versorgingsoord geval. Dit was dadelik vir hom eienaardig dat Johan so baie sou val, omdat sy balans baie goed was en hy glad nie gesukkel het om te loop nie.
“Johan se toestand was baie uniek. Ons het deur die jare al vasgestel dat anti-psigotiese middels of enige middels wat ten doel het om ŉ persoon te kalmeer, die teenoorgestelde uitwerking op Johan het en hom hiperaktief en duiselig gemaak het. Daarom het die personeel by Sunfield Fortuna streng opdrag gehad om absoluut geen medikasie vir Johan te gee nie behalwe die chroniese medikasie wat deur ŉ neuroloog voorgeskryf is vir die hoofpyne wat hy gekry het,” het hy gesê.
Vanweë Johan se gestremdheid het hy soms “moeilik geraak”, maar hy was nooit aggressief nie. Johan kon gewoonlik maklik gekalmeer word deur byvoorbeeld sy aandag met iets anders af te trek.
“Ek het ná sy dood ŉ vermoede gekry daar is moontlik vir hom medikasie gegee om hom te ‘kalmeer’, wat daartoe gelei het dat hy so baie geval het.” Vermeulen het gesê die dokter wat die inwoners van Sunfield Fortuna behandel, het later ook aan hom bevestig dat Johan na hom toe gebring is en dat hy vir hom medikasie voorgeskryf het. Die dokter kon glo egter nie bevestig watter medikasie hy voorgeskryf het nie.
Nog ŉ aspek wat die Vermeulen-egpaar onraad laat merk het, is die feit dat die nadoodse ondersoekverslag daarop dui dat daar vyf wonde vanuit verskillende tydperke aan sy skedel was. Volgens Vermeulen het hy geen benul waar hierdie wonde vandaan kom nie, aangesien Johan nooit voorheen geval of kopbeserings opgedoen het nie.
“Ek weet nie wat by Sunfield Fortuna gebeur het nie. As my seun medikasie gekry het wat hy nie moes nie, was dit nalatig van die personeel wat dit vir hom gegee het. Of hy enigsins aangerand of opsetlik seergemaak is, weet ek nie. Ek weet wel hy is aan onnatuurlike oorsake dood en daarom moet daar ŉ logiese verduideliking vir sy dood wees.”
Die nadoodse verslag dui die oorsaak van Johan se dood as “blunt force injury” aan.
Brig. Leonard Hlathi, provinsiale polisiewoordvoerder in Mpumalanga, het aan Maroela Media gesê die polisie het met ŉ geregtelike doodsondersoek begin ná Johan se dood. Nadat die nadoodse ondersoek egter daarop gedui het dat hy aan onnatuurlike oorsake gesterf het, is dit waarskynlik dat die saak na moord verander sal word. Hlathi kon nie Woensdag bevestig of die saak al na moord verander is nie.
Brenda Gouws, algemene bestuurder van Sunfield Fortuna, het aan Maroela Media bevestig dat Johan ŉ inwoner by die versorgingsoord was en dat hy op 26 November 2016 geval en beserings opgedoen het.
“Ingevolge Sunfield se beleid is hy onverwyld vervoer om professionele mediese aandag te kry. Nadat hy mediese behandeling ontvang het, is hy teruggeneem na Sunfield Fortuna waar die personeel na hom omgesien het. Later die aand het hy, vermoedelik vanweë die beserings, beswyk,” het sy gesê.
Volgens Gouws kan daar weens die geregtelike doodsondersoek en moontlikheid van ŉ moordsaak nie in dié stadium verder kommentaar gelewer word nie. “Die voorval word as uiters hartseer ervaar en ons betuig ons innige simpatie en medelye met Johan se ouers en dierbares,” het sy gesê.
“Die direksie van Sunfield Fortuna beklemtoon sy vertroue in die bestuur van die tehuis wat in uiters moeilike omstandighede met groot sorg en liefde na die inwoners omsien.”
Man swaar gestraf vir dubbele plaasmoord
Hartseer en treurig. Mense soos hierdie, ou mense, kinders en diere – die wat nie vir hulself kan opkom of praat nie en dan gebeur sulke dinge – ek het nie eers woorde nie! Baie sterkte, vrede en aanvaarding vir die ouers.
RIV . ONS HET OOK N DOGTER MET CDLS , EN DAAR IS BAIE CHALLENGES WAT ONS AL MOES OORKOM , MAAR DAAR IS GEEN MANIER DAT EK HAAR OOIT SOU WEGSTUUR NA N TE HUIS NIE , SY IS N PLESIER IN DIE HUIS , EN SY KAN 99% DOEN WAT NORMALE KINDERS DOEN , DAAR IS NET N PAAR IN SA , STERKTE VIR DIE FAMILIE
Meneer daar is nie ekstra medisyne wat vir moeilike inwoners gegee kan word om hulle te bedaar nie. Daar is nie eers ‘n ekstra hoofpynpil wat rondlê nie. Sulke luukshede bestaan bloot nie in so ‘n fasiliteit nie. Die moontlikheid dat hy iets ingegee is en daarvan bly val het, is uiters skraal. Ek het self in ‘n versorgingsoord vir gestremdes gewerk. In my opinie en ondervinding was dit aanranding oor ‘n lang tydperk. Iemand het hom baie seergemaak. Sterkte aan julle.
Twak!!!!! Hoe kan n dr wat die inwoners behandel nie glo skamstig weet watter medikasie hy vir die kind voorgeskryf het nie!!!!!! Aag asb,dr moet mos n leer he van die kind. Baie verdag. Sterkte met die saak en hoop julle wen die saak. En kan dan gaan aftree by die see.
Dis bitter hartseer. Hy kan nou in vrede rus by die Here se voete. Sterkte vir julle.